Video projetu “Nunca experimentar” by Ga Da Lomba
Recentemente konxedu Cantor di Rap caboverdiano, Ga Da Lomba participa na um inkontru, organizadu pa Asociason di studantis di Uni-CV, undi ki ê bai fala sobri se projetu “Nunca Experimentar” ki ten objetivu de evita jovens de Cabo Verde de consume droga.
Ga Da Lomba komesa ta fala sobre se stória na mundu di droga. É konta ma kantu ê staba na liceu el ta uzaba y na kel altura é komesa ta fazi muntis kuzas mariado.
Es artista de Hip Hop, xplika ma por cauza di droga ê tevi ki larga skola e se mai dicidi mandal pa Estados Unidos da America, pa odja si é ta bai muda di vida y adiquiri lá otus comportamentu, más ma kantu ki ê txiga na Merka, ê fazi mesmu kuza, ou pior.
Artista sufreba txeu pamodi el era um usuário de droga, mas ka sô si vida ki foi afetadu, mesmu lonje de kumpanheru, se comportamento faze si mai sufri txeu també, e keli foi um de motivos, ki poi es jovem vários bes tentaba larga kel vida de ”drogado”. Mas na kel altura vontade de consumi era mas forte e infelizmente pa txeu tempu, é ka konsigui larga. Ti ki se mai flal pa é volta pa Cabo Verde, pa é sai de Merka antis di es rapartial. E foi des manera ki na 2003 ê torna volta pa si terra.
“Kuzas ki n trazi di Merca foi só, inglês ki n prendi y tambe um menti mas aberto”, si ki Ga Da Lomba fla durante inkontru ku studantis.
Txiga um momento ki es artista konsigui abandona vicío, é xplika, ma keli kontisi principalmente por causa de um acontecimento ki tokal se vida. Foi kuandu ki é bai prezu y se mai ki staba ta trabadja na tribunal fika ku lágua na odju kantu odjal lá.
Ga Da Lomba, fla ma é sai di mundu di droga pamodi vários kuzas, más um de kes principal, é ki, é ka sta aguentaba más odja se mai, ki é fla ma é “midjor mae di mundu” ta sufreba tantu pamodi el. Se mai dja staba magra y ma dipos ki é para de uza droga, ma si mai fika mutu más filiz y más “Fofa”, si ki es artista komenta.
Video Mama Perduam – Ga DaLomba ft Ellah Barbosa (Official Video)
Hoje em dia, Da Lomba, dja ka ta konsumi ninhum tipo de estupefaciente e é kré ser um exemplo pa juventude… É kria projetu “Nunca experimentar” ki desde 2016 sta bai na liceus inkontra ku studantis, undi ki Ga Da Lomba ta fala di tudu perdas ki é tivi pamodi droga y sobre ganhos ki é bem tem dipos ki é para di uzal. É ta tenta mostra studantis, ma vida sem droga é mutu más midjor do ki vida ku droga.
Ga Da Lomba, fla DYPK, ma objetivu di es projetu de inkontru ku studantis, é pa previni y resgata jovens di consumo. Ê fla també ma ê atxa ma projetu sa ta da sertu, ê konta: “a dias kontisi um kuza li extremamente inportanti ki n ta kontinua ta partilhal, n staba na show na Ribeira da Barca, txiga na mi um rapazinhu, el purguntan si n ta lembra del n flal pel flan, ma n ta djobi si n ta lembra. El fla ma el staba na um palestra na Licéu di São Domingos, me ta fumaba padjinha, mas dipos ki el sisti kel palestra ma el ka fuma más”.
Na final di inkontru ku jovens di Uni-CV, ki kontisi ka dura li, studantis faze es cantor de Rap alguns perguntas y es dal parabéns pa se projetu.
Isaias Tavares foi um di kes jovens ki staba presente e é da si opinion, é fla ma ê atxa ma projetu é bom iniciativa pamodi sima Ga Da Lomba konta si experiência, ma kel ki artista passa na si passado, ma ka foi nada bom, ê atxa ma stória de Ga Da Lomba podi disperta atenson tantu di kes pessoas ki ta konsumi como tambe di kes ki nunca sprumenta.
“Embora djan sabia di mal ki drogas ta provoca, sima djan presencia di perto experiência ki el tivi, n podi fla ma n ta leva kela senpri em conta pá n podi ka introduzi nun tipu di droga na nha vida”. Isaías Tavares conclui.
vec_Latn kea_Latn kea_Latn kea_Latn kea_Latn kea_Latn kea_Latn kea_Latn jav_Latn kea_Latn kea_Latn kea_Latn kea_Latn kea_Latn